Ìgbà tí ó di ọjọ́ ígbéyàwó bàbá mi, àríyá ńlá gba Igbó Olódùmarè kankan. Onírúurú oúnjẹ ni ó pé sí ààfin ọba, iyán pẹ̀lú ọbẹ̀ ìlá àti ẹran, ìrẹsì àti òróró ẹ̀gúsí tí wọ́n ti sè pẹ̀lú àlùbọ́sà àti ata. Ọkà àti àkàṣù ẹ̀kọ pẹ̀lú ọbẹ̀ ẹ̀fọ́ tí ó kún fún ẹran. Ẹ̀wà pẹ̀lú ẹja wẹẹrẹ àti edé tí wọ́n pa láti inú òkun tí wọ́n sì ti yan tí ó gbẹ tọọli ni wọ́n sè pọ̀ tí wọ́n gbé ìwọ̀nyí sílẹ̀ kítikìti. Dùǹdù kò jámọ́ nǹkan kan bẹ́ẹ̀ ni ẹnikẹ́ni kò bìkítà fún dòdò lọ́jọ́ ìgbéyàwó yìí. Bẹ́ẹ̀ ni a kò lè ka àwọn oúnjẹ ayé ìwòyí, àwọn bíi bọ́tà àti búrẹ́dì, àti onírúurú àkàrà òyìnbó títí kan bisikíìtì òde òní tí àwọn ọlọ̀gbọ́n obìnrin fi àgbọn àti iyọ̀ oyìnbó ṣe. Ìlùi ìbẹ̀ǹbẹ́ àti bàtá, ṣẹ̀kẹ̀rẹ̀ àti kìibótó, gòjé àti bóló,àti onírúurú àwọn ìlù míràn àti ti ènìyàn dúdú àti ti ènìyàn funfun; gbogbo ìwọ̀nyí ni ó pé sí ibi àríyá náà, ọjọ́ ńlá ni.
Igba ti o di ojo igbeyawo baba mi, ariya nla gba Igbo Olodumare kankan. Oniruuru ounje ni o pe si aafin oba, iyan pelu obe ila ati eran, iresi ati ororo egusi ti won ti se pelu alubosa ati ata. Oka ati akasu eko pelu obe efo ti o kun fun eran. Ewa pelu eja weere ati ede ti won pa lati inu okun ti won si ti yan ti o gbe tooli ni won se po ti won gbe iwonyi sile kitikiti. Dundu ko jamo nnkan kan bee ni enikeni ko bikita fun dodo lojo igbeyawo yii. Bee ni a ko le ka awon ounje aye iwoyi, awon bii bota ati buredi, ati oniruuru akara oyinbo titi kan bisikiiti ode oni ti awon ologbon obinrin fi agbon ati iyo oyinbo se. Ilui ibenbe ati bata, sekere ati kiiboto, goje ati bolo,ati oniruuru awon ilu miran ati ti eniyan dudu ati ti eniyan funfun; gbogbo iwonyi ni o pe si ibi ariya naa, ojo nla ni.